
TÁTO RAMCOVÁ DOHODA O POSKYTOVANÍ SLUŽIEB (ďalej len „Zmluva“) je uzatvorená nižšie uvedeného dňa medzi:

(1) Dopravný podnik Bratislava, akciová spoločnosť, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: [doplniť]a [doplniť], kontaktná osoba pre technické veci: Ing. Slavomír Hrivnák, telefón: + 421 (0)2 5950 3452, e-mail: hrivnak.slavomir@dpb.sk, kontaktná osoba pre zmluvné veci: Mgr. Andrea Jarabicová, telefón: +421 (0)2 5950 1585, e-mail: jarabicova.andrea@dpb.sk (ďalej len „Objednávateľ”) na jednej strane; a

(2) [doplniť], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „Poskytovateľ”) na druhej strane.

Vzhľadom k tomu, že:

(A) Objednávateľ má záujem o zabezpečenie predpísanej pravidelnej údržby po záručnej dobe, za účelom čoho realizoval zákazku označenú interným číslom CP 34/2023 v zmysle internej smernice č. ER 97/2017 o obstarávaní v podmienkach DPB, a.s. na predmet zákazky „Pravidelná pozáručná údržba strojov a technologických zariadení“; 

(B) Poskytovateľ je úspešným uchádzačom realizovanej zákazky označenej interným číslom CP 34/2023 na predmet zákazky „Pravidelná pozáručná údržba strojov a technologických zariadení“; a

(C) Zmluvné strany majú záujem upraviť si vzájomné práva a povinnosti súvisiace s poskytovaním Služby;

DOHODLO SA nasledovné:

1 DEFINÍCIE A INTERPRETÁCIA ZMLUVNÝCH USTANOVENÍ

1.1 Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam: 

(a) Cena znamená cena za poskytnutú Službu na základe objednávky podľa článku 2 bod 2.2 Zmluvy a fakturovaná podľa článku 4 Zmluvy na základe jednotkovej ceny podľa Prílohy 1 Zmluvy;

(b) Miesto plnenia znamená nasledovné objekty Objednávateľa,;

(i) areál prevádzky ľahkej údržby trolejbusov a prevádzky ľahkej údržby električiek vo vozovni Jurajov dvor; a

(ii) areál prevádzky ľahkej údržby trolejbusov vo vozovni Hroboňová.;

(c) Občiansky zákonník znamená zákona č. 40/1964 Zb. Občiansky zákonník v znení neskorších predpisov;

(d) Obchodný zákonník znamená zákon č. 513/1991 Zb. Obchodný zákonník v znení neskorších predpisov;

(e) Pracovný deň znamená deň, ktorý nie je sobotou, nedeľou, ani dňom pracovného pokoja, ani dňom pracovného voľna v Slovenskej republike;

(f) Register partnerov verejného sektora znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese https://rpvs.gov.sk/rpvs/; 

(g) Služba znamená zabezpečovanie pravidelného pozáručného servisu a pravidelnej údržby strojov a technologických zariadení Objednávateľa, pričom špecifikácia Služieb a technologických zariadení je obsahom Prílohy 1 Zmluvy; a

(h) Zmluvná strana znamená Objednávateľ a/alebo Poskytovateľ.

1.2 Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.

1.3 V Zmluve, ak z kontextu nevyplýva iný zámer,
(a) každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;

(b) každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;

(c) prílohy Zmluvy predstavujú jej neoddeliteľné súčasti a správny výklad ustanovení Zmluvy je možný 
len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie 
a pri výklade Zmluvy sa nepoužijú;

(d) každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a

(e) výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.

2 PREDMET ZMLUVY

2.1 Predmetom Zmluvy je záväzok:

(a) Poskytovateľa poskytovať Objednávateľovi Služby; a

(b) Objednávateľa zaplatiť Poskytovateľovi Cenu; 

		a to za podmienok stanovených Zmluvou.

2.2 Poskytovanie Služieb bude uskutočňované na základe čiastkových objednávok podľa potrieb Objednávateľa. Takto vystavené objednávky budú podkladom pre fakturáciu podľa článku 4 Zmluvy. Objednávky budú písomné. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.

2.3 Zmluvné strany sa dohodli, že v prípade potreby sa môžu na základe odôvodnenej požiadavky Objednávateľa dohodnúť na rozšírení predmetu Zmluvy nad rámec rozsahu, ktorý bol stanovený Prílohou 1 Zmluvy, a to doplnením konkrétneho druhu Služby ako novej položky do Prílohy 1 Zmluvy. Zmluvné strany sa dohodli, že cenu tejto novej položky určia vzájomnou dohodou ako cenu za službu obvyklú na trhu v danom čase. Zmluvné strany sa zároveň dohodli, že doplnenie novej položky do Prílohy 1 Zmluvy vykonajú písomným dodatkom k Zmluve.

2.4 Obchodovateľný finančný objem počas účinnosti Zmluvy je v celkovej výške [doplniť] EUR (slovom: [doplniť] eur) bez DPH. Uvedený finančný objem je predpokladaný a Objednávateľ nie je povinný ho vyčerpať.

3 PODMIENKY POSKYTOVANIA SLUŽIEB

3.1 Poskytovateľ sa zaväzuje poskytnúť Služby v rozsahu podľa objednávky, v Mieste plnenia a v lehote najneskôr do 10 (desiatich) dní odo dňa doručenia objednávky, pokiaľ nie je v objednávke uvedená iná lehota na poskytnutie Služby. 

3.2 Poskytovateľ sa zaväzuje poskytnúť Službu Objednávateľovi v Pracovných dňoch v čase od 6:00 do 14:00 hod., pričom čas poskytnutia Služby si Zmluvné strany vopred dohodnú. Mimo vyššie uvedeného času môže Poskytovateľ poskytnúť Službu len s výslovným súhlasom Objednávateľa. 

3.3 Po poskytnutí Služby Zmluvné strany vyhotovia dodací list.

3.4 Objednávateľ sa zaväzuje Poskytovateľovi umožniť prístup do všetkých priestorov, v ktorých sú stroje a technologické zariadenia, ku ktorým sa poskytuje Služba, umiestnené.

3.5 Objednávateľ sa zaväzuje zabezpečiť v Mieste plnenia pre pracovníkov Poskytovateľa bezpečné pracovné prostredie v súlade s osobitnými predpismi. 


3.6 Zmluvné strany sa zaväzujú, že počas trvania Zmluvy budú navzájom spolupracovať a vyvinú súčinnosť potrebnú dosiahnutie účelu Zmluvy. 

4 CENA ZA SLUŽBY A PLATOBNÉ PODMIENKY

4.1 Objednávateľ je povinný zaplatiť Poskytovateľovi za poskytnuté Služby Cenu.

4.2 Cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom zahŕňa aj náklady na dopravu Poskytovateľa do/z Miesta plnenia. Pri DPH sa bude postupovať podľa osobitných predpisov. 

4.3 Zmluvné strany sa dohodli, že jednotkové ceny za poskytnuté Služby sú uvedené v Prílohe 1 Zmluvy. Jednotkové ceny za Služby uvedené v Prílohe 1 Zmluvy sú počas účinnosti Zmluvy nemenné smerom nahor. 

4.4 Objednávateľ uhradí Poskytovateľovi Cenu na základe faktúry, ktorú vystaví Poskytovateľ a ktorú odošle Objednávateľovi do 10. (desiateho) dňa kalendárneho mesiaca nasledujúceho po mesiaci, v ktorom bola Služba poskytnutá. 

4.5 Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve 
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená príslušná objednávka a dodací list. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.

4.6 Cena je splatná do 60 (šesťdesiat) dní odo dňa doručenia faktúry. Ak deň splatnosti Ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.

4.7 Cena sa považuje za zaplatenú dňom odpísania fakturovanej sumy vo výške Ceny z účtu Objednávateľa na účet Poskytovateľa uvedený v záhlaví Zmluvy.

5 ZODPOVEDNOSŤ ZA VADY, ZÁRUKA ZA AKOSŤ REKLAMÁCIE

5.1 Poskytovateľ preberá záruku za to, že poskytnutá Služba počas záručnej lehoty bude mať vlastnosti stanovené Zmluvou a technickými parametrami.

5.2 Záručná doba začína plynúť odo dňa riadneho vyhotovenia dodacieho listu. Záručná doba poskytnutá Poskytovateľom je 12 (dvanásť) mesiacov. 

5.3 Reklamáciu a jej špecifikáciu uplatní Objednávateľ u Poskytovateľa ihneď po zistení, že poskytnutá Služba vykazuje vady nekvality, a to písomnou formou v zmysle článku 8 Zmluvy, na tlačive označenom ako “Oznámenie o reklamácii“.

5.4 Prípadné reklamácie skrytých vád na základe vád zistených až pri používaní technologických zariadení je Objednávateľ povinný uplatniť si voči Poskytovateľovi reklamačným listom (na tlačive označenom ako “Oznámenie o reklamácii“), elektronickou poštou alebo poštou bezodkladne od ich zistenia, najneskôr do konca záručnej doby. Reklamácia uplatnená elektronickou poštou musí byť následne doložená písomným originálom zaslaným nasledujúci Pracovný deň po uplatnení si reklamácie elektronickou poštou na adresu Poskytovateľa uvedenej v záhlaví Zmluvy, alebo na inú písomne oznámenú adresu, v ktorej Objednávateľ uvedie číslo faktúry, číslo dodacieho listu a dôvod reklamácie.

5.5 V prípade zistenia vady na poskytnutej Službe, ktorá robí technologické zariadenie nepoužiteľným je Poskytovateľ povinný vadu Služby odstrániť do 3 (troch) Pracovných dní od písomnej reklamácie Objednávateľa. V prípade potreby objektívne dlhšej lehoty na odstránenie vady odstráni Poskytovateľ vadu v predĺženej lehote, ktorá bude vopred odsúhlasená Objednávateľom, najneskôr však do 10 (desiatich) Pracovných dní. Poskytovateľ v lehotách 
uvedených v tomto bode Zmluvy zároveň uhradí Objednávateľovi všetky oprávnene vyložené náklady spojené s uplatnením reklamácie. 
5.6 Reklamáciu posúdia spoločne zástupcovia Zmluvných strán, pričom Poskytovateľ najneskôr do 3 (troch) Pracovných 
dní od uplatnenia reklamácie vydá písomné stanovisko o spôsobe vybavenia reklamácie.

5.7 Ak sa Poskytovateľ v lehote stanovenej v tomto článku v bode 5.6 Zmluvy nevyjadrí, Objednávateľ bude považovať reklamáciu za uznanú.
5.8 V prípade uznanej reklamácie sa Poskytovateľ zaväzuje vadné plnenie vysporiadať na vlastné náklady v lehotách podľa tohto článku bodu 5.5 Zmluvy.
 
5.9 V prípade sporu o zodpovednosť za vadu sa Poskytovateľ zaväzuje vadné plnenie vysporiadať na vlastné náklady v lehotách podľa tohto článku bodu 5.5 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.

6 SANKCIE

6.1 V prípade porušenia zmluvnej povinnosti Poskytovateľa poskytnúť Službu riadne alebo včas podľa článku 3 bod 3.1 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo 50 (päťdesiat) EUR za každý neposkytnutý druh Služby, a to za každý deň porušenia tejto povinnosti.

6.2 V prípade, ak sa Objednávateľ dostane do omeškania so zaplatením Ceny, Poskytovateľ je oprávnený 
od Objednávateľa požadovať zaplatenie úroku z omeškania vo výške 0,022 % z nezaplatenej Ceny za každý deň omeškania.

6.3 V prípade, ak sa Poskytovateľ dostane do omeškania so splnením svojej povinnosti odstrániť vady na poskytnutej Službe podľa článku 5 bodu 5.5 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 50 EUR (slovom: päťdesiat eur) za každý aj začatý deň omeškania. 

6.4 V prípade, ak Poskytovateľ poruší povinnosti v zmysle Zmluvy, porušenie ktorých zároveň zakladá právo Objednávateľa odstúpiť od Zmluvy, Objednávateľ má právo za porušenie týchto povinností požadovať od Poskytovateľa zmluvnú pokutu vo výške 35 % z obchodovateľného objemu podľa článku 2 bod 2.4. Zmluvy. Tým nie je dotknuté právo Objednávateľa na náhradu škody. 

6.5 Poskytovateľ sa zaväzuje zaplatiť Objednávateľovi zmluvnú pokutu podľa tohto článku bodu 6.1 a/alebo bodu 6.3 a/alebo bodu 6.4 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa.  

6.6 Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.

6.7 Objednávateľ si v prípade nároku na náhradu škody môže škodu odpočítať z čiastky splatnej v prospech Poskytovateľa. 

7 VYHLÁSENIA A ZÁRUKY

7.1 Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom: 
	
1. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu 
a vykonávať práva a povinnosti v nej upravené;

1. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby, 
a riadne plní všetky povinnosti, porušenie ktorých by mohlo viesť k jeho zrušeniu; 

(b) je zapísaný v Registri partnerov verejného sektora, pokiaľ sa naňho takáto povinnosť vzťahuje; 

1. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom 
v tejto súvislosti nie je najmä odporovateľným právnym úkonom; a

1. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.

7.2 	Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku, v bode 7.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.  

7.3 Pokiaľ sa preukáže, že ktorékoľvek z vyhlásení Poskytovateľa uvedených v tomto článku bode 7.1 Zmluvy nebolo 
v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým 
v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi 
v dôsledku skutočností, ktoré sú obsahom tohto vyhlásenia.

7.4 Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:

1. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy; 

1. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a

1. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby, 
a riadne plní všetky povinnosti, porušenie ktorých by mohlo viesť k jeho zrušeniu.


8 KOMUNIKÁCIA

8.1 Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.

8.2 Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy 

považovať za doručené:

(a) v deň doručenia zásielky, ak bola zásielka doručená osobne alebo kuriérnou službou; alebo

(b) v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo

(c) v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.

8.3 Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.

9 TRVANIE A ZÁNIK ZMLUVY

9.1 Zmluva sa uzatvára na dobu určitú, a to:

(a) na 36 (tridsaťšesť) mesiacov odo dňa účinnosti Zmluvy; alebo

(b) do vyčerpania obchodovateľného finančného objemu podľa článku 2 bod  2.4.  Zmluvy;

podľa toho, ktorá z vyššie uvedených skutočností nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.4 Zmluvy počas 36 (tridsiatich šiestich) mesiacov odo dňa účinnosti Zmluvy, môže byť Zmluva na návrh Objednávateľa  predĺžená, a to aj opakovane, do vyčerpania obchodovateľného objemu maximálne však na celkovú dobu trvania 48 (štyridsaťosem) mesiacov odo dňa uzavretia Zmluvy. Zmluva bude predĺžená podľa predchádzajúcej vety uzatvorením písomného dodatku k Zmluve podľa toho, ktorá z vyššie uvedených skutočností nastane skôr.

9.2 Zmluva môže byť ukončená aj skôr ako je uvedené v bode 9.1 tohto článku Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom alebo písomnou dohodou Zmluvných strán.

9.3 Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.

9.4 Za podstatné porušenie Zmluvy Objednávateľ považuje prípady, ak:

(a) Poskytovateľ neposkytne Službu riadne alebo včas podľa článku 3 bod 3.1 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;

(b) poskytnuté Služby nebudú zodpovedať vlastnostiam dohodnutým v Zmluve a/alebo objednávke, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;

(c) Poskytovateľ nie je schopný poskytnúť Službu  za Cenu uvedenú v Prílohe 1 Zmluvy;

(d) Poskytovateľ opakovane nevybaví reklamácie v lehote dohodnutej v článku 5 bod 5.5 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo

(e) sa niektoré z vyhlásení Poskytovateľa podľa článku 7 bodu 7.1 Zmluvy ukáže ako nepravdivé.

9.5 Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 7 bodu 7.4 Zmluvy ukáže ako nepravdivé.

9.6 Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.

9.7 Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.

9.8 Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.

9.9 Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky potvrdené Poskytovateľom pred dátumom odoslania výpovede Poskytovateľovi zostávajú platné a budú vybavené podľa Zmluvy.

9.10 Zmluva zaniká aj na základe písomnej dohody Zmluvných strán.

10 ZÁVEREČNÉ USTANOVENIA

10.1 Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.

10.2 Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.

10.3 Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.

10.4 Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.

10.5 Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.

10.6 Zmluvu možno meniť jedine formou písomných, očíslovaných dodatkov, podpísaných Zmluvnými stranami. 

10.7 Zmluvné strany sa dohodli v rozsahu, v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.

10.8 Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.

10.9 Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. 
Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.

10.10 V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.

10.11 Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich 
pre ktorúkoľvek Zmluvnú stranu, na znak čoho ju týmto vlastnoručne podpisujú.

10.12 Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Objednávateľ dostane 2 (dva) rovnopisy a Poskytovateľ dostane 1 (jeden) rovnopis.

Prílohy:  Príloha 1 - Špecifikácia služieb a jednotkové ceny 

Príloha 1 
Špecifikácia Služby a jednotkové ceny
	1. MAHA MBT 4200 LON W Classic ( skúšobná stolica bŕzd)
	
	
	
	

	Pravideľná údržba
	 
	 
	 
	Počet úkonov
za 1 rok
	Počet úkonov
za 3 roky
	Počet zariadení
	Σ Počet úkonov za 3 roky
	Jednotková cena za úkon v EUR bez DPH
	Cena  za úkony spolu 

	kontrola a napnutie reťazí
	 
	 
	12
	36
	2
	72
	 
	 

	Mazanie reťazí - mazací tuk - vazelína 0,5 kg
	 
	12
	36
	2
	72
	 
	 

	Kontrola a dotiahnutie skrutiek ložísk valcov
	 
	12
	36
	2
	72
	 
	 

	Kontrola elektrických častí
	 
	 
	4
	12
	2
	24
	 
	 

	Vyčistenie brzdovej stolice
	 
	 
	12
	36
	2
	72
	 
	 

	 
	 
	 
	 
	 
	 
	 
	 
	 
	spolu za 3 roky bez DPH:
	 

	2. MAHA LMS 101 (detektor vôle náprav)
	
	
	
	
	
	
	

	
	
	
	
	
	
	
	
	
	
	

	Pravideľná údržba
	 
	 
	 
	Počet úkonov
za 1 rok
	Počet úkonov
za 3 roky
	Počet zariadení
	Σ Počet úkonov za 3 roky
	Jednotková cena za úkon v EUR bez DPH
	Cena za úkony spolu

	Odmontovanie krytov, namazanie vedenia mastiacim lisom, kontrola vodiacich tyčí - mazací tuk - vazelína 05 kg
	4
	12
	2
	24
	 
	 

	Kontrola hladiny oleja v nádržke
	 
	 
	4
	12
	2
	24
	 
	 

	Výmena hydraulického oleja HLP 32  8,5 litra
	 
	1
	3
	2
	6
	 
	 

	 
	 
	 
	 
	 
	 
	 
	 
	 
	spolu za 3 roky bez DPH:
	 

	
3. CEMB SM 32 T (pneuservis)
	
	
	
	
	
	
	
	

	Pravideľná údržba
	 
	 
	 
	Počet úkonov
za 1 rok
	Počet úkonov
za 3 roky
	Počet zariadení
	Σ Počet úkonov za 3 roky
	Jednotková cena za úkon v EUR bez DPH
	Cena  za úkony spolu

	Výmena oleja  -  visk. Trieda ISO VG 46,  18 litrov 
	1
	3
	1
	3
	 
	 

	 
	 
	 
	 
	 
	 
	 
	 
	 
	spolu za 3 roky bez DPH:
	 

	
	
	
	
	
	
	
	
	
	
	

	4. PIUSI - membránové čerpadlo na vodu
	
	
	
	
	
	
	

	
	
	
	
	
	
	
	
	
	
	

	Pravideľná údržba
	 
	 
	 
	Počet úkonov
za 1 rok
	Počet úkonov
za 3 roky
	Počet zariadení
	Σ Počet úkonov za 3 roky
	Jednotková cena za úkon v EUR bez DPH
	Cena  za úkony spolu

	kontrola púzdra čerpadla a odstánenie nečistôt
	12
	36
	5
	180
	 
	 

	kontrola a vyčistenie filtra nad čerpadlom
	 
	12
	36
	5
	180
	 
	 

	Kontrola stavu kábla elektrického napájania
	 
	12
	36
	5
	180
	 
	 

	 
	 
	 
	 
	 
	 
	 
	 
	 
	spolu za 3 roky bez DPH:
	 

	
	
	
	
	
	
	
	
	
	
	

	5. PIUSI VISCO - FLOWMAT na olej
	
	
	
	
	
	
	

	
	
	
	
	
	
	
	
	
	
	

	Pravideľná údržba
	 
	 
	 
	Počet úkonov
za 1 rok
	Počet úkonov
za 3 roky
	Počet zariadení
	Σ Počet úkonov za 3 roky
	Jednotková cena za úkon v EUR bez DPH
	Cena  za úkony spolu

	kontrola púzdra čerpadla a odstánenie nečistôt
	12
	36
	4
	144
	 
	 

	kontrola a vyčistenie filtra nad čerpadlom
	 
	12
	36
	4
	144
	 
	 

	Kontrola stavu kábla elektrického napájania
	 
	12
	36
	4
	144
	 
	 

	 
	 
	 
	 
	 
	 
	 
	 
	 
	spolu za 3 roky bez DPH:
	 

	
	
	
	
	
	
	
	
	
	
	

	6. OPTIMUM MT 50 frézka
	
	
	
	
	
	
	
	

	
	
	
	
	
	
	
	
	
	
	

	Pravideľná údržba
	 
	 
	 
	Počet úkonov
za 1 rok
	Počet úkonov
za 3 roky
	Počet zariadení
	Σ Počet úkonov za 3 roky
	Jednotková cena za úkon v EUR bez DPH
	Cena  za úkony spolu

	Celková výmena oleja v stroji CLP 100; 5 litrov
	1
	3
	1
	3
	 
	 

	Doplnenie chladiacej kvapaliny a vyčistenie čerpadla chladenia, mazanie pohyblivých častí - mazací tuk - vazelína 0,5 kg
	1
	3
	1
	3
	 
	 

	 
	 
	 
	 
	 
	 
	 
	 
	 
	spolu za 3 roky bez DPH:
	 

	
	
	
	
	
	
	
	
	
	
	

	7. OPTIMUM D 560x3000 (sústruh)
	
	
	
	
	
	
	

	
	
	
	
	
	
	
	
	
	
	

	Pravideľná údržba
	 
	 
	 
	Počet úkonov
za 1 rok
	Počet úkonov
za 3 roky
	Počet zariadení
	Σ Počet úkonov za 3 roky
	Jednotková cena za úkon v EUR bez DPH
	Cena  za úkony spolu

	Celková výmena oleja v stroji CLP 100; 35 litrov
	1
	3
	1
	3
	 
	 

	 
	 
	 
	 
	 
	 
	 
	 
	 
	spolu za 3 roky bez DPH:
	 

	
	
	
	
	
	
	
	
	
	
	

	
	
	
	
	
	
	
	
	
	cena za 3 roky celkom bez DPH:
	 

	
	
	
	
	
	
	
	
	
	
	


   

PODPISY ZMLUVNÝCH STRÁN


V Bratislave dňa ______________

Dopravný podnik Bratislava, akciová spoločnosť




Meno:	[doplniť]
Funkcia:	[doplniť]




Meno:	[doplniť]
Funkcia:	[doplniť]




V [doplniť] dňa _________________

[doplniť]




Meno:	[doplniť]
Funkcia:	[doplniť]

